דייזי הגרד

סיליה דייזי מורנה הגרד (באנגלית: Celia Daisy Morna Haggard; נולדה ב-22 במרץ 1978) היא שחקנית בריטית. הגרד נולדה בלונדון. היא בתו של במאי הקולנוע פירס הגרד (אנ') ואשתו אנה סלובסקי. היא גדלה בדאליץ' שבדרום לונדון ולמדה בבית הספר לבנות "ג'יימס אלן". סבה היה השחקן סטיבן הגרד (אנ') ואביו היה אחיין של הסופר הנרי ריידר הגרד. הופעת הבכורה של הגרד בטלוויזיה הייתה בשנת 1996 בפרק מסדרת סיפורי המסתורין של רות רנדל ברשת ITV, שביים אביה. פירס הגרד ביקש מבתו לעזור לו במבחני בד, והציע שתקרא יחד עם הנבחנים. לאחר מכן סיפרה שמכיוון שהיא דיסלקטית "הוא היה צריך לעבוד איתה כך שלא תקלקל את הבחינה עבור השחקן שקורא איתה". במהלך הבחינות רצה המפיק לבחון את הגרד עצמה, על אף התנגדותו של אביה שלא רצה שבתו תעסוק במשחק. אחרי כן למדה הגרד באקדמיה למוזיקה ולאמנויות הדרמה של לונדון. היא הופיעה בתוכנית המערכונים של ערוץ BBC Three בשם "Man Stroke Woman" ובסיטקום של ערוץ 4 "מחלקה אלטרנטיבית" שיחקה בתפקיד אמי. עוד הופיעה בתפקיד אחות בפרק בסדרה "פיפ שואו" ובקומדיה "פסיכוויל" פרי עטם של כותבי "ליגה של גברים" סטיב פמברטון וריס שירסמית', בתפקיד שחקנית פנטומימה. בסיטקום "The Persuasionists" של ערוץ BBC2 שיחקה בתפקיד אֵמָה. ב-2008 שיחקה הגרד בתפקיד מיס סטיל, אחותה הבכורה של לוסי סטיל, במיני-סדרה "תבונה ורגישות" עיבוד לרומן מאת ג'יין אוסטן. עוד ב-2008 הופיעה בתפקיד דונה מיטשל בפרק בעונה השנייה של הסדרה "אפר לאפר". בקולנוע השתתפה הגרד בשניים מסרטי הארי פוטר בתפקיד קול המעלית במשרד הקסמים, ב"הארי פוטר ומסדר עוף החול" ובסרט "הארי פוטר ואוצרות המוות". ב-2010 הופיעה הגרד בסרט הטלוויזיה "Abroad" של CBC (אנ') בתפקיד פופי יאנג. הגרד שיחקה בתפקיד סופי בפרק "הדייר" בסדרת המדע בדיוני "דוקטור הו" (לצדו של ג'יימס קורדן). היא גילמה שוב את הדמות בעונה השישית של הסדרה בפרק "Closing Time". ב-2010 כיכבה הגרד בסרט העצמאי הבריטי "Honeymooner". היא שיחקה לצדם של בן וילבונד ולורה סולון בסרט הקצר "Tooty's Wedding" שהוקרן ב-2012 בפסטיבל הסרטים סאנדנס. ב-2011 החלה להופיע בסדרה הקומית "אפיזודס" בהפקת ה-BBC ושואוטיים. עוד באותה שנה שיחקה בתפקיד אורח בפרק "Echoes of the Dead" בסדרה "רציחות במידסומר", ובספיישל חג המולד של הסדרה "Outnumbered". על במת התיאטרון שיחקה הגרד בין השאר בתיאטרון המלכותי הלאומי, ובתפקיד בקי שו במחזה באותו שם מאת ג'ינה ג'ונפרידו (אנ') בתיאטרון אלמיידה. ביולי 2012 החלו שידור הסדרה "Parents" בערוץ Sky1 בה שיחקה הגרד בתפקיד כריסי, אחותה של הדמות הראשית ג'ני (בגילומה של סאלי פיליפס). ב-2013 שיחקה הגרד בקומדיה הרומנטית הבריטית "שנה גג" לצדה של רוז ביירן, וגילמה את לינדה, קולגה של נאט. ב-2012 החלה לשחק בתפקיד סם בסיטקום "הדוד" של ה-BBC. היא המשיכה לשחק בעונה השנייה של הסדרה, כמו גם בעונות הבאות של הסדרה "אפיזודס". דייזי הגרד, ברשת החברתית אקס (טוויטר) דייזי הגרד, במסד הנתונים הקולנועיים IMDb (באנגלית) דייזי הגרד, באתר Rotten Tomatoes (באנגלית) דייזי הגרד באתר ה-BBC "James Allen's Girls' School". guidetoindependentschools.com. אורכב מ-המקור ב-2011-02-02. נבדק ב-2010-06-12. Horatia Harrod, ‏Daisy Haggard interview, The Telegraph, 16 March 2011 "Daisy Haggard". BBC. 2011. נבדק ב-23 באפריל 2011. {{cite web}}: (עזרה) "Miss Steele, played by Daisy Haggard". PBS. נבדק ב-2010-06-12. Gavin Fuller, ‏Doctor Who review: The Lodger, The Telegraph, 11 June 2010 Mann, Andrea (15 בדצמבר 2011). "British Comedy Short 'Tooty's Wedding' Is Sundance-Bound (EXCLUSIVE CLIP)". Huffington Post UK. Aol (UK). נבדק ב-15 בדצמבר 2011. {{cite web}}: (עזרה)